36.91 acres in Summers County, West Virginia #1 in Rural Real Estate Online
36.91 acres in Summers County, West Virginia
BLUESTONE RIVER RD, Jumping Branch, West Virginia
25969 - Summers County
$49,500 36.91 Acres
Property ID 2815141
John T Osbron Honeymoon Properties, Inc. 404 Honeymoon Lane, Alderson, WV 24910-9683Alderson, WV View Phone Number 14816 W Hwy 20 Road, Skiatook, OK 74070 - lhrmls-00140613 - LakeHomes.com
14816 W Hwy 20 RoadSkiatook, OK 74070
11 miles west of Walmart on North side of Hwy 20 in Skiatook. Hassen Adams tree ná moeilike jaar uit by GPI | Netwerk24
Deur Francois Williams 29 November 2019 12:26
Hassen Adams, voorsitter van Grand Parade Investments (GPI), gaan uittree.
Hassen Adams, voorsitter van Grand Parade Investments, wat Burger King Suid-Afrika toe gebring het. Foto: Lerato Maduna
GPI hou die meesterlisensie vir Burger King in Suid-Afrika.
Adams, medestigter van dié Kaapse bemagtigingsgroep wat steeds duisende aandeelhouers uit arm gebiede op die Kaapse Vlakte het, het in Junie vanjaar reeds uitgetree as uitvoerende voorsitter, en gaan nog tot voor volgende jaar se jaarvergadering as nie-uitvoerende voorsitter aanbly.
Hy het sy uittrede op Donderdagaand se jaarvergadering van GPI aangekondig.
Adams sal wel aanbly in die direksie van Burger King Suid-Afrika en van SunWest.
Die besluit kom ná groot onenigheid onder aandeelhouers die afgelope jaar wat Adams onder meer daarvan beskuldig het dat hy te veel inmeng by bestuursbesluite. Die maatskappy het verskeie senior personeellede, insluitend uitvoerende hoofde, gewissel die afgelope paar jaar.
GPI het aanvanklik in casino’s en dobbelbedrywighede begin belê toe dit in 1997 gestig is, maar het mettertyd na restaurantondernemings soos Burger King uitgebrei.
Hoewel sy belegging in Burger King besig is om vrugte af te werp, onderhandel GPI tans om ’n deel van sy belang in die plaaslike franchise te verkoop. Hy wil ’n minderheidsbelang behou waar hy nie in die dag-tot-dagbedrywighede van die onderneming betrokke is nie.
Dit sal GPI in staat stel om te migreer na ’n suiwer beleggingsmaatskappy, het Adams in sy voorsittersverslag gesê.
Adams het die afgelope jaar met sy gesondheid gesukkel. Hy meen GPI se toekoms lyk blink en namate die maatskappy hom herskik tot ’n beleggingsmaatskappy glo hy die aandeelprys op die JSE sal nader aan die intrinsieke netto batewaarde skuif.
GPI se aandeelhouers het Donderdagaand ten gunste van die verkoop van sy oorblywende 30%-belang in Sun Slots aan Sun International gestem. Die wins uit die transaksie sal gebruik word om skuld af te betaal en ’n spesiale dividend uit te keer.
Adams vertel GPI is in 1997 gestig met die hulp van meer as 20 000 individuele aandeelhouers uit meestal voorheen agtergeblewe gemeenskappe, met aanvangskapitaal van R28 miljoen.
Die maatskappy het oor die 22 jaar ontwikkel tot ’n multimiljardrand-maatskappy, sê Adams.
Hoewel hy onsuksesvol was met die plaaslike franchises vir Dunkin’ Donuts en Baskin-Robbins, waarvan al die takke gesluit is, het die groep steeds waarde geskep vir aandeelhouers, en begin sy belegging in die plaaslike franchise vir Burger King vrugte afwerp.
GPI was aanvanklik ’n bemagtigingsvennoot in die restaurantgroep Spur, maar hy het nou sy 10%-belang in Spur verkoop.
GPI se aandeelprys was Vrydag op R3,80 en het oor die afgelope 12 maande ’n opbrengs van 26% gelewer, volgens inligting van Bloomberg.
Meer oor: Burger King | Grand Parade Investments | Gpi | Hassen Adams | Kitskos | Batebestuursfirmas | Restaurante